2022 10 31
LT
Europos Sąjungos oficialusis leidinys
L 282/77
4 SKIRSNIS PIENAS IR PIENO PRODUKTAI; PAUKŠČIŲ KIAUŠINIAI; NATŪRALUS MEDUS; GYVŪNINĖS KILMĖS MAISTO PRODUKTAI, NENURODYTI KITOJE VIETOJE Pastabos 1. „Pienas“ įvardija nenugriebtą pieną su grietinėle arba iš dalies arba visiškai nugriebtą pieną. 2.
0403 pozicijai priskiriamas jogurtas gali būti koncentruotas arba aromatizuotas ir į kurį gali būti pridėta cukraus ar kitų saldiklių, vaisių, riešutų, kakavos, šokolado, prieskonių, kavos ar kavos ekstraktų, augalų, augalų dalių, javų ar kepinių, jeigu nė vienas iš medžiagų priedų visiškai arba iš dalies nepakeičia jokios pieno sudedamosios dalies ir produktas nepraranda esminių jogurto savybių. 3.
0405 pozicijoje: a) „Sviestas“ įvardija natūralų sviestą, išrūgų sviestą arba atgamintą sviestą (šviežią, sūdytą arba karstelėjusį, įskaitant konservuotą sviestą), gautą vien tik iš pieno, kuriame pieno riebalų kiekis ne mažesnis kaip 80 % masės, bet ne didesnis kaip 95 % masės, maksimalus sausųjų neriebalinių pieno dalelių kiekis 2 % masės ir maksimalus vandens kiekis 16 % masės.
Į sviestą neturi būti pridėta emulsiklių, bet gali būti natrio chlorido, maistinių dažų, neutralizuojančiųjų druskų ir nekenksmingų pieno rūgštį gaminančių bakterijų kultūrų; b) „Pieno pastos“ įvardija „vanduo – riebaluose“ rūšies tepią emulsiją, kurioje pieno riebalai yra vieninteliai produkto riebalai, o jų kiekis yra ne mažesnis kaip 39 % masės, bet mažesnis kaip 80 % masės. 4.
Produktai, pagaminti išrūgų koncentracijos būdu, pridedant pieno arba pieno riebalų, turi būti klasifikuojami kaip sūriai ir priskiriami 0406 pozicijai, jeigu jie turi šias tris savybes: a) pieno riebalų kiekis ne mažesnis kaip 5 % sausosios medžiagos masės; b) sausosios medžiagos kiekis ne mažesnis kaip 70 %, bet ne didesnis kaip 85 % masės, ir c) yra suformuoti arba gali būti suformuoti. 5.
Šiam skirsniui nepriskiriami: a) negyvi vabzdžiai, netinkami vartoti žmonių maistui (0511 pozicija); b) išrūgų produktai, kurių sudėtyje yra daugiau kaip 95 % masės laktozės, išreikštos bevandenės laktozės kiekiu sausojoje medžiagoje (1702 pozicija); c) produktai, gauti iš pieno, ne mažiau kaip vieną jo natūralių sudedamųjų dalių (pavyzdžiui, pieno riebalus) pakeitus kita medžiaga (pavyzdžiui, oleino riebalais) (1901 arba 2106 pozicija); arba d) albuminai (įskaitant ne mažiau kaip dviejų išrūgų baltymų koncentratus, kurių sudėtyje išrūgų baltymai sudaro daugiau kaip 80 % sausosios medžiagos masės) (3502 pozicija) arba globulinai (3504 pozicija). 6.
0410 pozicijoje „vabzdžiai“ įvardija negyvus valgomuosius vabzdžius, sveikus ar jų dalis, šviežius, atšaldytus, užšaldytus, džiovintus (vytintus), rūkytus, sūdytus arba užpiltus sūrymu, taip pat vabzdžių miltus ir rupinius, tinkamus vartoti žmonių maistui.
Tačiau šiai pozicijai nepriskiriami negyvi valgomieji vabzdžiai paruošti arba konservuoti kitu būdu (dažniausiai IV skyrius).
Subpozicijų pastabos 1.
0404 10 subpozicijoje „pakeistų savybių išrūgos“ įvardija produktus, sudarytus iš išrūgų sudėtinių dalių, tai yra, išrūgos, iš kurių visiškai ar iš dalies pašalinta laktozė, baltymai arba mineralinės medžiagos, išrūgos, į kurias pridėta natūralių išrūgų sudėtinių dalių, taip pat produktai, gauti sumaišius natūralių išrūgų sudėtines dalis.